**Predmet odovzdania:** antigénové samotesty na domáce použitie

**Obsah:**

* 25 ks sterilná odberová tyčinka tvrdá Model No: 93050 na výter z prednej časti nosa tzv. nazálny výter – určená na použitie na odber vzorky samotestovaním(táto odberová tyčinka je použitá aj v inštruktážnom videu Ministerstva zdravotníctva SR)
* 25 ks skúmavka s roztokom
* 25 ks vrchnák s kvapkadlom
* 25 ks testovacia platnička

Bližšie informácie k samotestovaniu pripravené Ministerstvom zdravotníctva SR nájdete na webstránke <https://www.health.gov.sk/Clanok?Hlavna-sprava-COVID-19>, ktoráobsahuje:

1. **Sprievodca pre samotestovanie vypracovaný Ministerstvom zdravotníctva SR:**

[**https://www.health.gov.sk/Zdroje?/Sources/tlacove\_spravy/coronavirus/Sprievodca-samotestovanie-Covid-19.pdf**](https://www.health.gov.sk/Zdroje?/Sources/tlacove_spravy/coronavirus/Sprievodca-samotestovanie-Covid-19.pdf)

1. **Návod výrobcu na použitie pri samotestovaní:**

[**https://www.health.gov.sk/Zdroje?/Sources/tlacove\_spravy/coronavirus/samodiagnosticky-test-navod-na-pouzitie.pdf**](https://www.health.gov.sk/Zdroje?/Sources/tlacove_spravy/coronavirus/samodiagnosticky-test-navod-na-pouzitie.pdf)

1. **Inštruktážne video ako vykonať samotestovanie** pripravené Ministerstvom zdravotníctva SR: [**https://youtu.be/bihiBgpM9pc**](https://youtu.be/bihiBgpM9pc)

video sa spustí aj naskenovaním nasledovného **QR kódu**:

**Dôležité upozornenia:**

Preberajúci (zákonný zástupca žiaka alebo plnoletý žiak) preberá antigénové testy na domáce samotestovanie. Testovanie sa realizuje v súlade so ŠKOLSKÝM SEMAFOROM dvakrát týždenne (naša škola odporúča v nedeľu a v stredu ) a kedykoľvek, keď žiak prejavuje jeden z príznakov ochorenia COVID-19. Vykonanie samotestu bude zákonný zástupca škole potvrdzovať prostredníctvom EDUPAGE (v časti Žiadosti/Vyhlásenia). Zákonný zástupca škole **potvrdzuje iba** vykonanie poskytnutého testu, **výsledok** testu škole oznamuje **len v prípade**, že bol žiak **pozitívny** a zostáva doma.

Zákonný zástupca žiaka alebo plnoletý žiak svojim podpisom preberacieho protokolu berie na vedomie:

* Antigénové testy sú zákonnému zástupcovi alebo plnoletému žiakovi odovzdávané výlučne za účelom diagnostiky ochorenia COVID-19 žiaka, ktorému sú určené.
* V prípade, ak zákonný zástupca alebo plnoletý žiak antigénové testy nepoužije, pričom zároveň nedošlo k ich znefunkčneniu, je povinný ich škole vrátiť.
* V prípade, ak zákonný zástupca alebo plnoletý žiak antigénové testy použije na iný ako dohodnutý účel, je povinný vydať bezdôvodné obohatenie formou finančného plnenia, ktorého výška sa vypočíta ako súčin počtu odovzdaných antigénových testov a trhovej ceny jedného antigénového testu.